 

בית הדין הצבאי המחוזי

**מחוז שיפוטי דרום**

**בפני השופט: סא"ל חיים בלילטי**

**בעניין: התובע הצבאי (ע"י ב"כ, סרן משה ויזל)**

**נגד**

**הנאשם: ח/XXX סמל ר' א' (ע"י ב"כ, עו"ד דנה קרן)**

**הכרעת - דין**

על פי הודאתו מורשע הנאשם בעבירה של החזקה בסם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג - 1973, בעבירה של סירוב להיבדק לשם גילוי שימוש בסמים מסוכנים, לפי סעיף 127א ו-250א לחוק השיפוט הצבאי, התשט"ו – 1955 בהתאם לכתב האישום ולפרטים הנוספים.

**ניתנה היום, ט"ו באדר התשפ"ג, 08.03.2023, והודעה בפומבי ובמעמד הצדדים.**

\_\_\_\_\_( - )\_\_\_\_\_

שופט

**גזר - דין**

הנאשם הורשע על פי הודאתו בעבירה של החזקת סם מסוכן, בגין החזקת סם מסוג קנאביס במשקל 3.44 גרם נטו בבסיס יחידתו, ובעבירה של סירוב להיבדק, בגין סירובו להיבדק בדיקות הדרושות לגילוי שימוש בסמים חרף צו קש"ב. הנאשם החל שירות סדיר בחודש דצמבר 2020, תחילה כלוחם ובהמשך כטבח. חקירתו נפתחה בעקבות פעולת מנע בבסיסו ובמסגרתה הוחזק במעצר ממשי למשך יומיים ובמעצר פתוח כשבועיים.

הצדדים נקשרו בהסדר טיעון במסגרתו שקלו את חומרת העבירות וטיבן, ומנגד שורת נסיבות מקלות. בין השיקולים לקולא נשקלו ויתור ההגנה על טענות ראייתיות, נסיבותיו של הנאשם אשר שירת תקופה ממושכת כלוחם חרף היותו חייל בודד, העובדה כי החל בלימודים ומצוי כעת בפרק משימה במסגרת שירותו הצבאי, את היותו מוכר למחלקה לשירותים חברתיים במקום מגוריו, את הודאתו במיוחס לו תוך נטילת אחריות וחסכון בזמן שיפוטי ואת העובדה שאם יכובד ההסדר עשוי הנאשם לזכות לחנינה בערב חג החירות.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **חמישה עשר (15) ימי מאסר לריצוי בפועל, בניכוי שני (2) ימי מעצר סגור (28.11.2022 – 29.11.2022). הנאשם יתייצב לריצוי העונש ביום 30.03.2023, עד השעה 17:30. שעת התייצבות זו נקבעה על דעת הצדדים ובאופן חריג על מנת לאפשר לנאשם להשלים את יום לימודיו במועד זה בהתאם לראיות שהציגה ההגנה (ס/1).**
2. **עונש מאסר מותנה בן שישים (60) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן ארבעים (40) ימים למשך שנתיים (2) לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **הורדה לדרגת טוראי.**
5. **זכות ערעור כחוק.**
6. **ניתן היום, ט"ו באדר התשפ"ג, 08.03.2023, והודע בפומבי ובמעמד הצדדים.**

\_\_\_\_\_( - )\_\_\_\_\_

שופט

**העתק מן המקור**

**קצינת בית הדין**

**רס"ן ליה קריצר אללוף**

**נערך על ידי: א.ל**

**בתאריך: 08.05.2023**

**חתימת המגיה: סגן שיר בן- ארמון**